Тамара Іванаўна выдатна ведае ўсіх і называе па памяці, хто ёсць хто. Гэта Буйніцкія – маці Тамара і сын Мікалай. Яна на пенсіі, а ён жывёлавод у мясцовым сельгаспрадпрыемстве “Ільюшынскі”. Ігар Лёля, афганец, які жыве адзін, і дома яго не заўсёды застанеш. Аляксандр і Таццяна Сіткевічы, якія прыехалі з горада пасля выхаду на пенсію. Ірына Казачонак, якая вярнулася ў бабуліну хату. Старажыламі можна назваць Ніну Дайлідзёнак і Галіну Шарко з дачкой Любай. Да апошніх мы якраз і завіталі.